《慎邸赐诗送行恭和留别》
清代·易宗涒

王载王门久曳裾，草茅笔札愧相如。击铜东阁朝分韵，剪烛西堂夜校书。

俭腹每虚前席问，菲材多负筑台居。濒行尚订春初约，多恐疏慵赋遂初。

作者简介：（1682—?）湖南湘乡人，字公申，号实庵。易贞言次子。少好学，博极群书，与兄易宗瀛有机、云之誉。乾隆间举博学鸿词科，名噪京师。年逾九十卒。有《五经辨疑》、《四书绎注》、《岸亭偶谈》、《丰霞楼诗文集》等。